เส้นขูดคล้ายโดนข่วน แต่ไม่รู้สึกเจ็บ ยาวเริ่มจากเส้นเลือดที่ข้อมือขึ้นมาทางข้อพับ ยาวประมาณ 5 Cm ไม่แสบ แต่กังวลเพราะเป็นตรงช่วงเส้นเลือดที่ข้อมือค่ะ ไม่แน่ใจว่าจะอัพโหลดรูปยังไง ขอคำแนะนำค่ะคุณ เพิ่งสังเกตเห็นตอนเที่ยงคืน ตอนนี้จางลงนิดเดียว แต่ยังไม่หายค่ะ
สวัสดีค่ะ รอยสีแดงยาวเป็นเส้นที่บริเวณข้อมือ อาจเกิดจาก- การโดนขีดหหือข่วนจากสิ่งต่างๆ ซึ่งอาจเล็ก จนไม่รู้สึกในขณะที่โดน เช่น โดนไม้ ลวด หรือหนามข่วน เป็นต้น- การสัมผัสโดนสารเคมีบางอย่าง เช่น สารเคมีที่มีฤทธิ์เป็นกรดหรือด่าง แต่ก็มักจะมีอาการแสบ หรือจ็บเกิดขึ้น- การแพ้สัมผัสและระคายเคืองจากการสัมผัสสารต่างๆ แต่มักเกิดเป็นผื่นนูน และมีอาการคันร่วมด้วย- พิษจากแมลงต่างๆ แต่ก็มักจะมีอาการคัน หรือเจ็บแสบร่วมด้วยในเบื้องต้น หากไม่มีอาการแสบหรือคัน ก็ยังอาจไม่จำเป็นต้องทำอะไร ให้สังเกตอาการไปก่อน หากเกิดจากการโดนขีดหรือข่วน รอยก็จะค่อยๆจางจนหายไปได้เองภายในเวลาเป็นสัปดาห์ค่ะ แต่หากรอยยังคงอยู่อย่างต่อเนื่อง หรือขนายขนาดขึ้นเรื่อยๆ หรือมีอาการแสบ เจ็บ ปวดหรือคัน ก็ควรไปพบแพทย์เพื่อหาสาเหตุค่ะ